
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 947 

5 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου ισόγειου κτιρίου 
(ελαιοτριβείο) και έγκριση ισόγειας προσθήκης 
κατ’ επέκταση (ειδική ρύθμιση), φερομένου ως 
ιδιοκτησία Μιχαήλ Νικολάου Γιαννούρη, που βρί¬ 
σκεται στην Κοινότητα Ολύμπου της νήσου Καρπά¬ 
θου και καθορισμός ειδικών όρων και περιορισμών 

δόμησης αυτού. 1 

Χαρακτηρισμός ως διατηρητέου διωρόφου κτιρίου με 
υπόγειο, φερομένου ως ιδιοκτησία Ιωάννη Ψωμό- 
γλου που βρίσκεται στον οικισμό Χάλικα (Κάτω) του 
Δήμου Μυτιλήνης της Νήσου Λέσβου και καθορι¬ 
σμός ειδικών όρων και περιορισμών δόμησης αυ¬ 


τού. 2 

Κήρυξη ως αναδασωτέας έκτασης εμβαδού 1.400 τ.μ. 
στη θέση «Τσιλικόκα» περιφέρειας Δ.Δ. Πρασίνου, 
Δήμου Ταμυνέων, του Νομού Εύβοιας. 3 


Αναγκαστική συμπληρωματική απαλλοτρίωση ακινή¬ 
των εκτάσεως 23.763 τ.μ. για την κατασκευή του 
Ισόπεδου Κόμβου σύνδεσης της Ν.Ε.Ο. και Π.Ε.Ο. 
στο «Σαραντάπηχο» Σκοπής και του παράπλευρου 
δρόμου της Ν.Ε.Ο. «Αυχήν Αγκαθιάς-Σητεία». 4 


ΑΠΟΦΑΣΕΙ Σ 

Αριθ. ΔΠΕ/7406 (1) 

Χαρακτηρισμός ως διατηρητέου ισόγειου κτιρίου (ελαιο¬ 
τριβείο) και έγκριση ισόγειας προσθήκης κατ’ επέκτα¬ 
ση (ειδική ρύθμιση), φερομένου ως ιδιοκτησία Μιχαήλ 
Νικολάου Γιαννούρη, που βρίσκεται στην Κοινότητα 
Ολύμπου της νήσου Καρπάθου και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 του 
ν. 2831/2000 «Τροποποίηση των διατάξεων του ν. 


1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του ν.2081/1992, όπως αντικαταστάθηκε με 
την παρ. 2α, του αριθ. 1 του ν. 2469/1997, όπως κωδικο- 
ποιήθηκε με το άρθρο 90 του π.δ. 63/2005. 

3. Το υ π’ αριθμ. 1/1986 π.δ. «Καθορισμός αρμοδιοτή¬ 
των Υπουργείου Αιγαίου»(ΦΕΚ 1/Α/1986) και ειδικότερα 
τα άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6-2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 του ν. 1892/1990» (ΦΕΚ741/Β/29.11. 1990). 

6. Την υπ’ αριθμ. ΔΔΟ/Φ. 101.22/2205/8.3.1999 (ΦΕΚ 
209/Β711.3.1999). απόφαση Υπουργού Αιγαίου «Μεταβί¬ 
βαση αρμοδιοτήτων στον Γενικό Γραμματέα, Προϊστάμε¬ 
νους Διευθύνσεων και Τμημάτωντου Υπουργείου Αιγαίου 
και του δικαιώματος να υπογράφουν με Εντολή Υπουρ¬ 
γού». 

7. Το φάκελο του κτηρίου του θέματος που διαβιβάστη¬ 
κε με το υπ’ αριθμ. πρωτ. 560/22.10.2003 έγγραφο του 
ΣΧΟΠ Υπουργείου Αιγαίου Ν. Δωδεκανήσου (υπ’ αριθμ. 
17342/24.12.2003 του Υπουργείου Αιγαίου). 

8. Την από 17.12.2004 αιτιολογική έκθεση του Τμήματος 
Διατηρητέων Κτηρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής η οποία 
διαβιβάστηκε στον ενδιαφερόμενο με το υπ’ αριθμ. πρωτ. 
ΔΠΕ/13224/20.12.2004 έγγραφό μας. 

9. Το γεγονός ότι παρήλθε άπρακτη η προθεσμία όπως 
ορίζεται στο άρθρο 4 παρ.2 του ν. 1577/1985 «Γενικός Οι¬ 
κοδομικός Κανονισμός», όπως αντικαταστάθηκε μετο άρ¬ 
θρο 3, παρ.2, του ν.2831/2000 χωρίς να περιέλθουν στην 
υπηρεσία μας τυχόν αντιρρήσεις του ενδιαφερομένου. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1. Χαρακτηρίζεται ως διατηρητέο το ισόγειο κτήριο 
(ελαιοτριβείο), φερόμενο ως ιδιοκτησία Μιχαήλ Νικόλαου 
Γιαννούρη, που «βρίσκεται στην Κοινότητα Ολύμπου της 
νήσου Καρπάθου, όπως φαίνεται σημειωμένο στο σχετι¬ 
κό τοπογραφικό διάγραμμα σε κλίμακα 1: 200 το οποίο 
θεωρήθηκε από τον προϊστάμενο της Διεύθυνσης Περι¬ 
βάλλοντος με την υπ’ αριθμ. ΔΠΕ/7406/2005 πράξη του 
και συνοπτικό του αντίγραφο δημοσιεύεται με την πα¬ 
ρούσα απόφαση, επειδή πρόκειται για αξιόλογο παρά¬ 
δειγμα παραδοσιακής αρχιτεκτονικής συνδεδεμένο με 
την αγροτική παραγωγή του οικισμού Ολύμπου της νή¬ 
σου Καρπάθου. 

2. Στο προτεινόμενο ως διατηρητέο ισόγειο κτήριο, 
απαγορεύεται κάθε αφαίρεση, αλλοίωση ή καταστροφή 
των επιμέρους αρχιτεκτονικών και των εν γένει διακοσμη- 
τικών του στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζομένου ως 
διατηρητέου κτηρίου, εφόσον δεν αλλοιώνεται ο αρχιτε¬ 
κτονικός του χαρακτήρας. 


4. Επιτρέπεται η κατασκευή μικρής ισόγειας προσθή¬ 
κης κατ’ επέκταση, για τη δημιουργία χώρου υγιεινής στη 
βόρεια πλευρά του κτηρίου σύμφωνα με την υποβληθεί- 
σα και εγκριθείσα από το ΣΧΟΠ Υπουργείου Αιγαίου και 
Νησιωτικής Πολιτικής Ν. Δωδεκανήσου μελέτη. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτήριο. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων, που πληροφορούν για τυχόν 
χρήσεις των χώρων του κτηρίου. 

6. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζόμενου ως διατηρητέου 
κτηρίου και στον περιβάλλοντα χώρο του, καθώς και για 
την τοποθέτηση επιγραφών απαιτείται η σύμφωνη γνώμη 
των αρμοδίων Οργάνων του Υπουργείου Αιγαίου και Νη¬ 
σιωτικής Πολιτικής. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 5 Αυγούστου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠΕ/6143 (2) 

Χαρακτηρισμός ως διατηρητέου διωρόφου κτιρίου με 
υπόγειο, φερομένου ως ιδιοκτησία Ιωάννη Ψωμόγλου 
που βρίσκεται στον οικισμό Χάλικα (Κάτω) του Δήμου 
Μυτιλήνηςτης Νήσου Λέσβου και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ210/Α/1985) και ειδικότερα το άρθρο4 
(παρ. 2) αυτού, όπως αντικαταστάθηκε με το άρθρο 3του 
ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του ν.2081/1992, όπως αντικαταστάθηκε με 
την παρ. 2α, του αριθ. 1 του ν. 2469/1997, όπως κωδικο- 
ποιήθηκε με το άρθρο 90 του π.δ. 63/2005. 

3. Το υπ’ αριθμ. 1/1986 π.δ. «Καθορισμιός αρμοδιοτή¬ 
των Υπουργείου Αιγαίου»(ΦΕΚ 1/Α/1986) και ειδικότερα 
τα άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα το άρθρο 5 αυ¬ 
τού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξηςτου άρθρου 
81, παρ. 1 τουν. 1892/1990» (ΦΕΚ741/Β/29.11.1990). 

6. Την υπ’ αριθμ. ΔΔΟ/Φ. 101.22/2205/198-3-1999 
(ΦΕΚ209/ΒΊ 1.3.1999) απόφαση Υπουργού Αιγαίου «Με¬ 
ταβίβαση αρμοδιοτήτων στον Γενικό Γραμματέα στους 
Προϊστάμενους Διευθύνσεων και Τμημάτων του Υπουρ¬ 
γείου Αιγαίου και του δικαιώματος να υπογράφουν με 
εντολή Υπουργού. 

7. Το φάκελο με τα στοιχεία του κτιρίου του θέματος 
που έλαβε τον αρ. πρωτ. 9671/30.9.2004 του Υπουργείου 
Αιγαίου και Νησιωτικής Πολιτικής. 

8. Την από 24.6.2005 αιτιολογική έκθεση του Τμήματος 
Διατηρητέων κτηρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής, η οποία 
κοινοποιήθηκε στον Ιωάννη Ψωμόγλου με το υπ’ αριθμ. 
πρωτ. ΔΠΕ/ 9671/2004/24.6.2005 έγγραφό μας. 


9. Την από 29.6.2005 (αριθμ. πρωτ. 6143/29.6.2005 του 
Υπουργείου Αιγαίου και Νησιωτικής Πολιτικής) απάντηση 
του ενδιαφερομιένου ότι αποδέχεται την από 24.6.2005 
αιτιολογική έκθεση της υπηρεσίας μας. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το διώροφο κτήριο με 
υπόγειο, φερόμενο ως ιδιοκτησία Ιωάννη Ψωμόγλου, που 
βρίσκεται στον οικισμό Χάλικα (Κάτω) του Δήμου Μυτιλή- 
νηςτης νήσου Λέσβου, όπως σημειώνεται στο σχετικό το- 
πογραφικό διάγραμμα σε κλίμακα 1:100, που θεωρήθηκε 
από τον Προϊστάμενο της Διεύθυνσης Περιβάλλοντος 
του Υπουργείου Αιγαίου και Νησιωτικής Πολιτικής με την 
υπ’ αριθμ. ΔΠΕ/6143/2005 πράξη του και που συνοπτικό 
του αντίγραφο δημοσιεύεται με την παρούσα απόφαση, 
επειδή φέρει αξιόλογα χαρακτηριστικά μορφολογικά και 
αρχιτεκτονικά στοιχεία παραδοσιακής αρχιτεκτονικής. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και των εν γένει λειτουργικών ή 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς του χαρακτηριζομένου ως διατηρητέου 
κτηρίου εφόσον δεν αλλοιώνεται ο αρχιτεκτονικός του 
χαρακτήρας. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτήριο. Επιτρέπονται μόνο επιγραφές μικρών δια¬ 
στάσεων που πληροφορούν για τυχόν χρήση των χώρων 
του κτηρίου. 

5. Για οποιαδήποτε οικοδομική εργασία στο κτήριο και 
στον περιβάλλοντα χώρο του καθώς και για την τοποθέ¬ 
τηση επιγραφών απαιτείται η σύμφωνη γνώμη των αρμό¬ 
διων οργάνων του Υπουργείου Αιγαίου και Νησιωτικής 
Πολιτικής. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 5 Αυγούστου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3076 (3) 

Κήρυξη ως αναδασωτέας έκτασης εμβαδού 1.400 τ.μ. 
στη θέση«Τσιλικόκα» περιφέρειαςΔ.Δ. Πρασίνου, Δή¬ 
μου Ταμυνέων, του Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 1 

1. Τις διατάξεις των άρθρων 24 παρ.1 και 117παρ.3του 
Συντάγματος. 

2. Τις διατάξειςτου ν. 2503/1997 « Διοίκηση- Οργάνωση - 
Στελέχωση της Περιφέρειας κ.λπ..» 

3. Τις διατάξεις του ν. 998/79 «περί προστασίας των δα¬ 
σών και των δασικών εν γένει εκτάσεων της χώρας», όπως 
τροποποιήθηκαν με τον ν. 3208/2003 και συγκεκριμένα : 

α) του άρθρου 41 παρ. 1, όπως συμπληρώθηκε με το άρ¬ 
θρο 1 παρ. 8 του ν. 3208/2003. 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/19/8.7.1980. 

β) 182447/3049/24.9.1980. 

5. Την υπ’ αριθ. 1687/6.7.2005 πρόταση του Δασαρχείου 
Αλιβερίου από την οποία προκύπτει ότι η έκταση που ανα- 
φέρεται στο θέμα είχε κατά το χρόνο καταστροφής της 
που έγινε από πυρκαγιά την 13.4 .2005, Δασικό χαρακτή¬ 
ρα κατά την έννοια του άρθρου 3 παρ. 2 του ν. 998/ 
1979,όπως τροποποιήθηκε με τον ν. 3208/2003, καλυπτό¬ 
μενη από θαμνώδη βλάστηση αειφύλλων- πλατύφυλλων 
σε ποσοστό συγκόμωσης 50% και ως εκ τούτου επιβάλ¬ 
λεται η κήρυξή της ως αναδασωτέας. 


6. Την αριθ. 2135/21.7.2005 αναφορά και σύμφωνη γνώ¬ 
μη της Δ/νσης Δασών ν. Εύβοιας, αποφασίζουμε: 

Κηρύσσουμε ως αναδασωτέα, την Δημόσια δασική 
έκταση, εμβαδού 1.400τ.μ. στη θέση «Τσιλικόκα» περιφέ¬ 
ρειας Δ.Δ. Πρασίνου, Δήμου Ταμυνέων, με σκοπό, αφ’ε- 
νός μεν τη διατήρηση του δασικού της χαρακτήρα, ώστε 
να αποκλειστεί η διάθεσή της για άλλο προορισμό, αφ’ε- 
τέρου δε την επαναδημιουργία της δασικής βλάστησης 
με φυσική αναγέννηση. 

Προσδιορίζεται από τα στοιχεία 1,2,3,4,5,6,7,8,9,1 όπως 
φαίνεται στο συνημμένο διάγραμμα το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά :Με εκτάσεις δασικού χαρακτήρα. 

Δυτικά :Με εκτάσεις δασικού χαρακτήρα. 

Βόρεια : Με εκτάσεις δασικού χαρακτήρα. 

Νότια : Με εκτάσεις δασικού χαρακτήρα. 

Η απόφαση αυτή ισχύει από της κοινοποιήσεώςτης αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως (άρθρο37ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
π.δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 4 Αυγούστου 2005 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 




ΑΠΟΣΠΑΣΜΑ ΦΥΛΛΟΥ ΧΑΡΤΗ ΓΥΣ 64ΐδ/6 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1638 (4) 

Αναγκαστική συμπληρωματική απαλλοτρίωση ακινήτων 
εκτάσεως 23.763 τ.μ. για την κατασκευή του Ισόπεδου 
Κόμβου σύνδεσης της Ν.Ε.Ο. και Π.Ε.Ο. στο «Σαρα- 
ντάπηχο» Σκοπής και του παράπλευρου δρόμου της 
Ν.Ε.Ο. «Αυχήν Αγκαθιάς-Σητεία» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν.2882/2001 (ΦΕΚ17/200 Ιτ.Α’) «Κώ¬ 
δικας Αναγκαστικών Απαλλοτριώσεων Ακινήτων» όπως 
ισχύουν. 

2. Τις διατάξεις του δ/τος της 25.11.1929 «Περί κωδικο- 
ποιήσεως των περί κατασκευής και συντηρήσεως οδών 
κειμένων διατάξεων». 

3. Το γεγονός ότι τηρήθηκε το άρθρο 3 παρ. 3,4 και 5 
του ν.2882/2001 «Κώδικας Αναγκαστικών Απαλλοτριώσε¬ 
ων Ακινήτων». 

4. Την με αρ. πρωτ. Δ12/0/32082/4.4.2005 απόφαση του 
ΥΠΕΧΩΔΕ-ΓΓΔΕ περί εφαρμογής του άρθρου 1 του 
ν.653/1977. 

5. Την με αρ. πρωτ.68580/93/17.2.1994 απόφαση έγκρι¬ 
σης περιβαλλοντικών όρων του Υπ.ΠΕΧΩΔΕ για το έργο 
«Βόρειος Άξονας Κρήτης, τμήμα Αυχένας Αγκαθιάς-Ση¬ 
τεία και Παράκαμψη Σητείας» 

6. Την με αρ. πρωτ. 547/7.3.2005 βεβαίωση του Ανα¬ 
πληρωτή Δ/ντή της ΕΥΔΕ-ΒΟΑΚ Γεωργίου Αγαπάκη με 
την οποία βεβαιώνεται ότι η δαπάνη αποζημίωσης 
200.000 ευρώ έχει προβλεφθεί στη ΣΑΕ 071/3 έργο 2002 
ΣΕΟ 7130021 στο ΠΔΕτου ΥΠΕΧΩΔΕ-ΓΓΔΕ «Κατασκευή 
και αναβάθμιση Β.Ο.Α.Κ.» για την κατασκευή του ισόπε¬ 
δου κόμβου σύνδεσης της Ν.Ε.Ο. και Π.Ε.Ο. στο Σαρα- 
ντάπηχο Σκοπής και του παράπλευρου δρόμου Αυχήν 
Αγκαθιάς-Σητεία». 

7. Το υπ’ αριθμ. 346/28-6-2005 έγγραφο της Κτηματι¬ 
κής υπηρεσίαςΛασιθίου μετο οποίοεισηγείταιτηνκήρυ¬ 
ξη της υπόψη απαλλοτρίωσης ακινήτων, αποφασίζουμε: 


Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του Ισόπεδου Κόμβου σύνδεσης της Ν.Ε.Ο. και 
Π.Ε.Ο. στο «Σαραντάπηχο» Σκοπής και του παράπλευρου 
δρόμου της Ν.Ε.Ο. «Αυχήν Αγκαθιάς-Σητεία» έκτασης συ¬ 
νολικού εμβαδού 23.763 τ.μ. που εικονίζεται με κλίμακα 
1:500 στο κτηματολογικό διάγραμμα & αντίστοιχο κτημα- 
τολογικό πίνακα που έχει συντάξει ο Αγαπάκης Γεώργιος 
της ΕΥΔΕ-ΒΟΑΚ και έχει θεωρηθεί από τον Δ/ντή της ΕΥ- 
ΔΕ-ΒΟΑΚ Κων/νο Κατσίκα στις 19.1.2005. 

Στην έκταση που απαλλοτριώνεται προβάλουν δικαιώ¬ 
ματα κυριότητας οι: 

1) Αχλαδιανάκης Μιχαήλ 

2) Ανδριανάκης Κων/νος 

3) Νικηφοράκης Γεώργιος κ.λπ. 

Στην έκταση που απαλλοτριώνεται δεν συμπεριλαμβά- 
νονται οι εκτάσεις οι οποίες στα κτηματολογικό διαγράμ¬ 
ματα φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνες: 

α) του Δημοσίου και θα αντιμετωπισθεί από την ΣΑΕ 
071/3 έργο 2002ΣΕ 07130021 στο ΠΔΕ του ΥΠΕΧΩΔΕ- 
ΓΓΔΕ «Κατασκευή και αναβάθμιση του Β.Ο.Α.Κ». για την 
κατασκευή του Ισόπεδου Κόμβου σύνδεσης της Ν.Ε.Ο. 
και Π.Ε.Ο. στο «Σαραντάπηχο» Σκοπής και του παρά¬ 
πλευρου δρόμου της Ν.Ε.Ο. «Αυχήν Αγκαθιάς-Σητεία». 

και β)των ωφελούμενων παρόδιων ιδιοκτητών όπως αυ¬ 
τή καταμερίζεται σύμφωνα με τις διατάξεις του άρθρου 1 
του ν.653/77 (ΦΕΚ 214Α) και του π.δ. 929/1979 (άρθρο 
62), του 960/1979 (άρθρο 9) και του ν.2052 (άρθρο 4, παρ. 
14 του κεφ.Β’). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 28 Ιουλίου 2005 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




